கேள்வி: அலிசர் சுலேமெனோவு - சதுரங்க வாழ்க்கை குறித்து விரிவாக சொல்லுங்கள்.
பதில்: 2019 ஆம் ஆண்டு நடைபெற்ற சூடின் நினைவு சதுரங்கப் போட்டியில் கூட்டாக முதலிடத்தைப் பிடித்தார். 2020 ஆம் ஆண்டு நடைபெற்ற மாசுக்கோ அணி வெற்றியாளர் போட்டியில் இவர் பங்கேற்ற அணி வெற்றி கண்டது. இதே ஆண்டில் நடைபெற்ற அல்மேட்டி இணையவழி சதுரங்கத் திருவிழா போட்டியிலும் சுலேமெனோவு வெற்றி பெற்றார். இரிகா தொழில்நுட்பப் பல்கலைக்கழக திறந்தநிலை சதுரங்கப் போட்டியையும் கசகசுத்தான் நாட்டு 20 வயதுக்கு உட்பட்டோர் போட்டியையும் வென்றார். 2022 பாராசின் திறந்த நிலை 'ஏ' சதுரங்க போட்டியில் ர. பிரக்ஞானந்தா மற்றும் அலெக்சாண்டர் பிரெட்கே ஆகியோருக்குப் பின் மூன்றாவது இடத்தைப் பிடித்தார். உருசிய ஆங்கில மொழிகளை பேசத் தெரிந்த அலிசர் சுலேமெனோவு சதுரங்க பயிற்சியாளராகவும் இயங்குகிறார். 2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பை போட்டியில் விளையாடினார். அங்கு இவர் கார்லோசு டேனியல் அல்போர்னோசு கப்ரேராவினால் முதல் சுற்றில் தோற்கடிக்கப்பட்டார்.